गुजराती के गौरव ;- गुजराती के गौरव में उमाशंकर जोशी, कृष्णलाल श्रीधरणी और भोगी लाल गांधी को याद किया है। उमाशंकर जोशी को भोलाभई पटेल याद कर रहे हैं। साहित्य के गंभीर अध्येता और कई पदों पर रहे जोशी जी का नाम गुजराती साहित्य में बहुत ही सम्मान के साथ लिया जाता है। ये गांधी जी और टैगोर से बहुत प्रभावित थे। कृष्णलाल श्रीधरणी को याद करते हुए तुषार भट्ट उनको आइसबर्ग कहते हैं। जिस तरह समुद्री बर्फ की चट्टान का बहुत कम भाग दिखता है वही इनके साथ हुआ। वे ऐसे पत्रकार थे जिन्होंने अंग्रेजी में पहली बार गांधी जी को दुनियां से परिचित कराया। इनकी जीवन शैली गांधी जी से कहीं भी मेल नहीं खाती लेकिन ये गांधीजी के अनुयायी थे। प्रफुल्ल रावल ने उनकी कविताओं पर विस्तार से विचार किया है। भोगीलाल गांधी गांधी जी के अनुयायी और आजादी के संग्राम में सक्रिय भागीदारी करनेवाले गुजराती के महत्वपूर्ण रचनाकार थे। रमणलाल सोनी उनके साथी उनको याद करते हुए कहते हैं भोगी भाई ने आजादी के आंदोलन में भागीदारी की और आजीवन साधारण जीवन जीया।